Ds. G. Boshoff, die eerste Voorsitter van Hoërskool Linden se Beheerliggaam, skryf die volgende woorde in die skool se 1953 jaarblad oor die skoollied:
“Aan die digter en komponis, mnr. JC van Eyssen van Helpmekaar, is ons baie verskuldig vir hierdie besielende lied wat hy aan ons geskenk het. Baie dankie Maatjie. Die sing van ons lied het vir ons ‘n vreugde geword. Ons sal met volharding daarop handhaaf en bou”.